মেলার ‘আর্থ অ্যান্ড এনভায়রোনমেন্টাল সায়েন্স’ ক্যাটাগরিতে ‘ইফিশিয়েন্ট রিমুভাল অব ক্যাডমিয়াম ফ্রম ওয়াটার ইউজিং ম্যাগনেটিক রেজোন্যান্স অ্যান্ড অ্যালগি অ্যাডজরপশন’ নামের প্রজেক্ট নিয়ে উপস্থিত হয় এই তিন কিশোর। তাদের প্রজেক্টের মূল বিষয়টি এমন ছিল, পানির প্রবাহের মধ্যে তড়িৎ চুম্বক ব্যবহার করলে ক্যাডমিয়াম চুম্বক দ্বারা বিকর্ষিত হয়ে পাত্রের তলায় পড়ে থাকবে এবং এর মাধ্যমে পাওয়া যাবে বিশুদ্ধ পানি। অর্থাৎ কিভাবে খুবই কম খরচে ক্ষতিকারক বস্তু পানি থেকে অপসারণ করে বিশুদ্ধ পানি সংগ্রহ করা যাবে, তারই নতুন এক উদ্ভাবন ছিল পজেক্টটি।